BCH สุดยอด กำไร Q3/59 โต 69% หลังรายได้รวมเพิ่มขึ้น
BCH สุดยอด กำไร Q3/59 โต 69% มาที่ 243.16 ลบ. จากปีก่อนมีกำไร 143.66 ลบ. หลังรายได้กองทุนประกันสังคม-โครงการประกันสุขภาพถ้วนหน้าเพิ่มขึ้น ขณะที่ 9 เดือนแรกมีกำไรอยู่ที่ 555.17 ลบ. เพิ่มขึ้น 65% จากปีก่อนมีกำไร 336.66 ลบ.
15 พ.ย. 2559

บริษัท บางกอก เชน ฮอสปิทอล จำกัด (มหาชน) หรือ BCH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 243.16 ล้านบาท หรือมีกำไรสุทธิ 0.10 บาทต่อหุ้น เพิ่มขึ้น 69% จากช่วงเดียวกันของปีก่อนที่มีกำไรสุทธิ 143.66 ล้านบาท หรือมีกำไรสุทธิ 0.06 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากกองทุนประกันสังคมและรายได้จากโครงการประกันสุขภาพถ้วนหน้าเพิ่มขึ้น
ขณะที่ ผลการดำเนินงานช่วง 9 เดือนแรกมีกำไรสุทธิ 555.17 ล้านบาท หรือ 0.22 บาทต่อหุ้น เพิ่มขึ้น 65% จากช่วงเดียวกันของปีก่อนที่มีกำไรสุทธิ 336.66 ล้านบาท หรือ 0.14 บาทต่อหุ้น